**БЕСЕДОВАЊЕ 2019**

Цицерон је рекао да говорник "мудрим речима обузима дах, а лепим милује ухо и покреће срца". Наши ученици су се данас такмичили у беседништву и дотакли срца свих присутних. Ову идеју је покренуо и спровео у дело колега Слободан Радаковић, наставник српског језика.

Вељко Јоксимовић, Урош Будурић, Јулијана Бабић, Тијана Костић, Сташа Пејовић, Сандра Јовановић, Наталија Максимовић, Лана Радивојевић и Неда Станчић показали су свој таленат пред жиријем који су чинили наставници Драгана Милићевић, Јадранка Калањ и Војислав Лаковић.

Прво место освојила је Неда Станчић, друго Наталија Максимовић, а треће Урош Будурић. Сви ученици ће добити похвале. Надамо се да ће такмичење у беседништву постати традиција у нашој школи.

Називи беседа:

1. Беседа Мартина Лутера Кинга - Ја имам сан (говорила Неда Станчић)

2. Христова беседа на Гори (говорила Наталија Максимовић)

3. Говор кнеза Лазара пред Косовску битку (говорио Урош Будурић)